คนแห่ใช้สุวรรณภูมิช่วงปีใหม่กว่า 1.6ล้านคน
โพสต์ทูเดย์ - ทอท.เผยสุวรรณภูมิคึกคักคนใช้เดินทางช่วงปีใหม่กว่า 1.6ล้านคนเพิ่มขึ้นจากปีก่อน 29.11%&nbsp;
9 ม.ค. 2553

โพสต์ทูเดย์ - ทอท.เผยสุวรรณภูมิคึกคักคนใช้เดินทางช่วงปีใหม่กว่า 1.6ล้านคนเพิ่มขึ้นจากปีก่อน 29.11% 
นายนิรันดร์ ธีระนาทสิน ผอ.ท่าอากาศยานสุวรรณภูมิ บริษัท ท่าอากาศยานไทย (ทอท.) กล่าวว่า จำนวนผู้โดยสารและปริมาณการจราจรของท่าอากาศยานสุวรรณภูมิในช่วงเทศกาลปีใหม่ ระหว่างวันที่ 25 ธ.ค. 2552 – 5 ม.ค. 2553 ว่า มียอดผู้โดยสารใช้บริการรวมทั้งสิ้น 1,668,863 คน แบ่งเป็น ผู้โดยสารภายในประเทศ 434,625 คน ผู้โดยสารระหว่างประเทศ 1,234,238 คน เพิ่มขึ้นจากช่วงเดียวกันของปีก่อน 29.11% 
ด้านปริมาณการจราจรทางอากาศมีจำนวนเที่ยวบินทั้งสิ้น 3,855 เที่ยวบิน แบ่งเป็นเที่ยวบินระหว่างประเทศ 2,639 และเที่ยวบินภายในประเทศ 1,216 เที่ยวบิน เพิ่มขึ้นจากช่วงเดียวกันของปีก่อน 10.78%
นายนิรันดร์ กล่าวอีกว่า ในช่วงเดือนต.ค.-ธ.ค. 2552 ซึ่งเป็นไตรมาสแรกของปีงบประมาณ 2553 พบว่ามีผู้โดยสารใช้บริการสนามบินสุวรรณภูมิเพิ่มขึ้นจากช่วงเดียวกันในปี 2551 ถึง 42.94% โดยมีจำนวนผู้โดยสารรวมทั้งสิ้น 11.48 ล้านคน ส่วนจำนวนเที่ยวบิน มีจำนวนทั้งสิ้น 66,894 เที่ยวบิน เพิ่มขึ้นะ 21.87% 
ส่วนปริมาณการส่งสินค้าทางอากาศผ่านสนามบินสุวรรณภูมิในช่วงไตรมาสแรกของปีงบประมาณ 2553 มีจำนวนทั้งสิ้น 317,083 ตัน เพิ่มขึ้นจากช่วงเดียวกันในปี 2551 29.69%